ΚΑΝΟΝΙΣΜΟΣ (ΕΚ) αριθ. 1798/95 ΤΗΣ ΕΠΙΤΡΟΠΗΣ της 25ης Ιουλίου 1995 σχετικά με την τροποποίηση του παραρτήματος IV του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προελεύσεως

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2377/90 του Συμβουλίου της 26ης Ιουνίου 1990 για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προελεύσεως (1), όπως τροποποιήθηκε τελευταία από τον κανονισμό (ΕΚ) αριθ. 1442/95 της Επιτροπής (2), και ιδίως τα άρθρα 7 και 8,

Εκτιμώντας:

ότι, σύμφωνα με τον κανονισμό (ΕΟΚ) αριθ. 2377/90 πρέπει να θεσπιστούν, σταδιακά, ανώτατα όρια καταλοίπων των κτηνιατρικών φαρμάκων για όλες τις φαρμακολογικώς ενεργές ουσίες που χρησιμοποιούνται στην Κοινότητα σε κτηνιατρικά φάρμακα που προορίζονται να χορηγηθούν σε ζώα από τα οποία παράγονται τρόφιμα 7 ότι τα ανώτατα όρια καταλοίπων πρέπει να θεσπιστούν μόνο αφού εξεταστούν στο πλαίσιο της επιτροπής κτηνιατρικών φαρμάκων όλα τα στοιχεία που αφορούν την ασφάλεια των καταλοίπων της συγκεκριμένης ουσίας για τον καταναλωτή τροφίμων ζωικής προελεύσεως καθώς και η επίδραση των καταλοίπων στη βιομηχανική επεξεργασία των τροφίμων 7 ότι, κατά τη θέσπιση των ανωτάτων ορίων για τα κατάλοιπα των κτηνιατρικών φαρμάκων στα τρόφιμα ζωικής προελεύσεως είναι αναγκαίο να καθοριστούν τα ζωικά είδη στα οποία επιτρέπεται η παρουσία των καταλοίπων, οι ποσότητες που μπορούν να ανευρίσκονται σε καθένα από τους σαρκικούς ιστούς που λαμβάνονται από το ζώο στο οποίο χορηγήθηκε το φάρμακο (ιστοί-στόχοι) και η φύση του καταλοίπου εκείνου που είναι κατάλληλο για τον έλεγχο των καταλοίπων (κατάλοιπο-δείκτης) 7 ότι, για να διευκολυνθεί ο έλεγχος των καταλοίπων, όπως προβλέπει η οικεία κοινοτική νομοθεσία, θα πρέπει κατά κανόνα να θεσπίζονται ανώτατα όρια καταλοίπων για τους ιστούς-στόχους, το ήπαρ και τα νεφρά 7 ωστόσο, επειδή συχνά το ήπαρ και τα νεφρά αφαιρούνται από τα σφάγια που αποτελούν αντικείμενο διεθνούς εμπορίου, πρέπει να καθορίζονται πάντα ανώτατα όρια καταλοίπων και για τους μύες ή τους λιπώδεις ιστούς 7 ότι, όσον αφορά τα κτηνιατρικά φάρμακα που προορίζονται να χορηγηθούν σε πτηνά που βρίσκονται σε περίοδο ωοτοκίας, σε ζώα που βρίσκονται σε περίοδο γαλακτοπαραγωγής ή σε μέλισσες, πρέπει, επίσης, να καθοριστούν ανώτατα όρια καταλοίπων και για τα αυγά, το γάλα ή το μέλι 7 ότι φαίνεται αδύνατος ο καθορισμός ανωτάτων ορίων καταλοίπων για τη διμετριδαζόλη, δεδομένου ότι τα κατάλοιπα, σε οποιαδήποτε όρια, στις τροφές ζωικής προελεύσεως, συνιστούν κίνδυνο για την υγεία των καταναλωτών 7 ότι, κατά συνέπεια, η διμετριδαζόλη πρέπει να εγγραφεί στο παράρτημα IV του κανονισμού (ΕΟΚ) αριθ. 2377/90 7 ότι πρέπει να δοθεί στα κράτη μέλη προθεσμία 60 ημερών πριν την έναρξη της ισχύος του παρόντος κανονισμού ώστε να μπορέσουν να πραγματοποιήσουν τις αναγκαίες τροποποιήσεις στις άδειες κυκλοφορίας κτηνιατρικών φαρμάκων που χορηγήθηκαν σύμφωνα με την οδηγία 81/851/ΕΟΚ του Συμβουλίου (3), όπως τροποποιήθηκε τελευταία από την οδηγία 93/40/ΕΟΚ (4), προκειμένου να ληφθούν υπόψη οι διατάξεις του παρόντος κανονισμού 7 ότι, σύμφωνα με τη διαδικασία που ορίζεται στο άρθρο 8 του κανονισμού (ΕΟΚ) αριθ. 2377/90, το σχέδιο ληπτέων μέτρων υπεβλήθη στην επιτροπή για την προσαρμογή στην τεχνική πρόοδο των οδηγιών που αποβλέπουν στην άρση των τεχνικών εμποδίων στις συναλλαγές στον τομέα των κτηνιατρικών φαρμάκων 7 ότι η τελευταία δεν ηδυνήθη να γνωμοδοτήσει και, κατά συνέπεια η Επιτροπή υπέβαλε στο Συμβούλιο πρόταση σχετική με τα εν λόγω μέτρα 7 ότι, στη δοθείσα προθεσμία των τριών μηνών το Συμβούλιο δεν απεφάσισε, ούτε απεφάνθη, με απλή πλειοψηφία, κατά των εν λόγω μέτρων, και ότι εναπόκειται, κατά συνέπεια, στην Επιτροπή να θεσπίσει τα σχετικά μέτρα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα IV του κανονισμού (ΕΟΚ) αριθ. 2377/90 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την εξηκοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιουλίου 1995.

Για την Επιτροπή Martin BANGEMANN Μέλος της Επιτροπής

ΠΑΡΑΡΤΗΜΑ

Το παράρτημα IV τροποποιείται ως εξής:

Κατάλογος φαρμακολογικών ενεργών ουσιών για τις οποίες δεν είναι δυνατός ο καθορισμός ανωτάτων ορίων

5. Διμετριδαζόλη